Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1.	Odhad dopadov na verejné financie
Realizácia predloženého návrhu nepredpokladá, že vzniknú zvýšené nároky na financovanie zo strany štátneho rozpočtu oproti plánovaným, pretože realizácia bude financovaná aj z Operačného programu Informatizácia spoločnosti.

2.	Odhad dopadov na obyvateľov, hospodárenie podnikateľskej sféry a iných právnických osôb
Realizácia predloženého návrhu bude mať pozitívny dopad na obyvateľov a to najmä zvýšenou úrovňou poskytovania služieb verejnou správou, zvýšenou dostupnosťou služieb verejnej správy a výrazne sa zníži administratívne zaťaženie občanov a podnikateľských subjektov pri vybavovaní záležitostí na úradoch.

3.	Odhad dopadov na životné prostredie
Realizácia predloženého návrhu nebude mať negatívny vplyv na životné prostredie. 

4.	Odhad dopadov na zamestnanosť
Realizáciou predloženého návrhu sa nepredpokladá žiadny vplyv na zamestnanosť v SR. 

5.	Odhad dopadov na podnikateľské prostredie
Realizácia predloženého návrhu nebude mať negatívny vplyv na podnikateľské prostredie.